Diari Oficial de la Generalitat Valenciana


Sumari del DOGV 6164, del 14-12-2009 (2009/14901)

Acord del Ple de 27 d'octubre de 2009, d'acceptació de la delegació realitzada per l'Ajuntament de Nules de les competències de gestió, liquidació i recaptació de determinats tributs en la Diputació Provincial de Castelló.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6164

Data del DOGV
:   14-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/14826


Data del document
:   27-10-2009

Organisme emissor
:   Diputacio Provincial de Castelló

Tipus de document
:   Informació Pública

Acord del Ple de 27 d'octubre de 2009, d'acceptació de la delegació realitzada per l'Ajuntament de Nules de les competències de gestió, liquidació i recaptació de determinats tributs en la Diputació Provincial de Castelló. [2009/14801]  
Acord adoptat en sessió ordinària del Ple de la Diputació Provincial celebrat el dia 27 d'octubre de 2009.   
Dictamen proposta d'acceptació de la delegació realitzada per l'Ajuntament de Nules de les competències de gestió, liquidació i recaptació de determinats tributs en la Diputació Provincial de Castelló.   
«Vist que l'Ajuntament de Nules, en sessió del Ple de la corporació, celebrada el dia 24 de setembre de 2009, va adoptar l'acord següent:  
« 3R. Dictamen sobre delegació de les competències de gestió i recaptació de determinats tributs en la Diputació Provincial de Castelló.  
Comença la consideració d'aquest punt de l'ordre del dia amb la lectura per part de la Secretaria del dictamen de la Comissió Informativa d'Hisenda, de data 15 de setembre de 2009:   
Després de la lectura, s'obri el debat sobre el punt de l'ordre del dia .   
[...]  
Després del debat es procedeix a la votació, el Ple de la corporació aprova per majoria l'acord següent:   
Primer. Delegar en la Diputació de Castelló les facultats de gestió, liquidació i recaptació que a continuació s'indiquen respecte dels tributs que així mateix s'indiquen, perquè a través del seu Servei de Gestió, Inspecció i Recaptació i amb efectes des de l'1 de gener de 2010 realitze les funcions d'elaboració de padrons i emissió de llistes i documents cobradors basant-se en les dades que li facilite aquest Ajuntament, així com la recaptació dels deutes tant en període voluntari com executiu respecte dels següents tributs, es comprén en aquesta delegació a més l'assistència jurídica que això comporte, de conformitat amb allò que disposa l'Ordenança de gestió, inspecció i recaptació, dels ingressos de dret públic municipals la gestió del quals ha estat delegada en la Diputació de Castelló, publicada en el Butlletí Oficial de la Província núm. 96 de 7 d'agost de 2003.   
a) Impost sobre vehicles de tracció mecànica  
b) Taxa de clavegueram   
c) Gual permanent   
d) Taxa d'arreplega domiciliària de fem   
Segon. Delegar en la Diputació de Castelló a partir de l'1 de gener de 2010, la recaptació en període executiu dels tributs i ingressos de dret públic que s'enumeren:   
a) Contribucions especials   
b) impost sobre increment de valor dels terrenys de naturalesa urbana   
c) Impost sobre construccions, instal·lacions i obres   
d) Quotes d'urbanització   
e) Altres taxes i ingressos de dret públic  
Tercer. Delegar en la Diputació de Castelló, a partir de l'1 de gener de 2010, les funcions de gestió tributària de l'impost sobre béns immobles que a continuació es relacionen:   
- Reconeixement i denegació d'exempcions i bonificacions d'acord amb les lleis que regulen l'impost.   
- Realització de les liquidacions conduents a la determinació del deute tributari, siguen ingressos directes o rebuts.  
- Emissió dels documents de cobrament.   
- Pràctica de les notificacions.   
- Dictar la provisió de constrenyiment.   
- Recaptació dels deutes tant en període voluntari com executiu.   
- Liquidació i recaptació d'interés de demora.   
- Resolució dels expedients de devolució d'ingressos indeguts i materialització de les devolucions.   
- Actuacions per a l'assistència i informació al contribuent referides a la gestió tributària, incloent en aquest punt la captació de dades amb els seus corresponents justificants, per a posterior trasllat a l'administració d'hisenda.   
- Col·laboració en la inspecció de l'impost.   
- Encreuament d'informació amb l'administració de l'estat, mitjançant processos informàtics.  
- Resolució de recursos que s'interposen contra els actes de gestió tributària.   
- Actuacions per a l'assistència i informació al contribuent referides a les matèries abans enumerades.   
Quatre. Delegar en la Diputació de Castelló, a partir del dia 1 de gener de 2010, les funcions de gestió tributària de l'impost sobre activitats econòmiques que a continuació s'indiquen:   
- Concessió i denegació d'exempcions i bonificacions d'acord amb les lleis que regulen l'impost.   
- Realització de les liquidacions conduents a la determinació dels deutes tributaris.   
- Elaboració i emissió de llistes i documents cobradors.   
- Pràctica de les notificacions.   
- Dictar la provisió de constrenyiment.   
- Recaptació dels deutes tant en període voluntari com executiu.   
- Liquidació i recaptació d'interés de demora.   
- Resolució dels expedients de devolució d'ingressos indeguts i materialització de les devolucions.   
- Actuacions per a l'assistència i informació al contribuent referides a la gestió tributària, incloent en aquest punt la captació de dades amb els seus corresponents justificants, per a posterior trasllat a l'administració d'hisenda.   
- Realització de la inspecció de l'impost.   
- Encreuament d'informació amb l'administració de l'estat, mitjançant processos informàtics.   
- Resolució de recursos que s'interposen contra els actes de gestió tributària.   
Cinqué. Denunciar els convenis subscrits entre la Secretaria d'Estat d'Hisenda (Direcció General del Cadastre) i l'Ajuntament de Nules de col·laboració en matèria de gestió cadastral.   
Sisé. Adherir-se als convenis subscrits en data 13 de juliol de 1998 (13.07.1998) i en data 4 de juny de 2001 (04.06.2001) entre la Secretaria d'Estat d'Hisenda (Direcció General del Cadastre) i la Diputació Provincial de Castelló, de col·laboració en matèria de gestió cadastral, per a l'exercici de les funcions de gestió cadastral, el contingut i règim jurídic de les quals figuren especificades en les clàusules dels esmentats convenis i que afecten els béns immobles de naturalesa urbana ubicats en el municipi de Nules.»   
Considerant que l'article 7.1 del Text Refós de la Llei Reguladora de les Hisendes Locals estableix que les entitats locals podran delegar en la comunitat autònoma o en altres entitats locals en el territori de les quals estiguen integrades, les facultats de gestió, liquidació, inspecció i recaptació tributàries i de la resta d'ingressos de dret públic que la llei els atribueix i que els corresponguen.   
Considerant que, així mateix, l'esmentat article 7, al punt 2, disposa que «L'acord que adopte el Ple de la corporació haurà de fixar l'abast i contingut de la referida delegació i es publicarà, una vegada acceptada per l'òrgan corresponent de govern, referit sempre al Ple, en el supòsit d'entitats locals en el territori de les quals estiguen integrades en els butlletins oficials de la província i de la comunitat autònoma per a general coneixement».   
Considerant que l'esmentada delegació comporta l'assumpció, per part de l'Ajuntament de Nules, de la normativa en aquesta matèria establida per la Diputació de Castelló via ordenança, en concret, pel que fa a les actualment en vigor, de l'Ordenança de gestió, recaptació i inspecció dels ingressos de dret públic municipals la gestió de les quals ha estat delegada en la Diputació de Castelló i l'Ordenança fiscal núm. 7 reguladora de la taxa per prestació de serveis de gestió, inspecció i recaptació dels tributs i altres ingressos de dret públic, així com de les que pogueren dictar-se en un futur que afectaren la matèria delegada.   
Per allò que s'ha exposat, amb el dictamen de la Comissió d'Hisenda, Contractació i Especial de Comptes, el Ple, per majoria, acorda l'acceptació per part de la Diputació Provincial de Castelló de la delegació efectuada per l'Ajuntament de Nules, segons el seu acord plenari en sessió celebrada el 24 de setembre de 2009, de les funcions que s'hi indiquen, amb subjecció a les ordenances esmentades en el considerant anterior, es procedirà a la publicació de l'esmentada delegació en els butlletins oficials de la província i de la comunitat autònoma per a general coneixement, de conformitat amb allò que disposen els articles 7. 2 del Text Refós de la Llei Reguladora de les Hisendes Locals i el 106.3 de la Llei 7/1985, de 2 d'abril, Reguladora de les Bases de Règim Local.»  
Castelló de la Plana, 27 d'octubre de 2009.- El president: Carlos Fabra Carreras. El secretari accidental: Manuel Pesudo Esteve.